রুদ্রাক্ষের মালা, গেরুয়া পোশাক, মহাকুম্ভে এসে স্টিভ জোবসের স্ত্রী লরেন থেকে ‘কমলা’

লখনউ: দেশ বিদেশ থেকে আসা অজস্র ভক্ত, পূণ্যার্থীকে ঘিরে জমজমাট প্রয়াগরাজে অনুষ্ঠিত মহাকুম্ভ (Mahakumbh) মেলা। প্রায় ৪৫ কোটি ভক্ত সমাগম হয়েছে। সেই ভিড়ে মাঝখানে এসেছেন অ্যাপলের সহ-প্রতিষ্ঠাতা স্টিভ জোবসের Steve Jobs)  স্ত্রী লরেন পাওয়েল জোবস (Laurene Powell Jobs)। ইতিমধ্যে প্রয়াগরাজে পৌঁছেছেন তিনি।

জানা গিয়েছে তিনি ১৪ জানুয়ারি মহাকুম্ভে পূণ্যস্নান (Dip In River Ganga)  করবেন। এদিন লরেনের পরনে ছিল গেরুয়া পোশাক। শনিবার কৈলাসনন্দ গিরি মহারাজের সঙ্গে কাশী বিশ্বনাথ মন্দিরে গিয়েছিলেন লরেন পাওয়েল। সেখানে গিয়েই স্টিভ জবসের স্ত্রী লরেনের নয়া নামকরণ হয়েছে।

মহাকুম্ভে যোগদান করতে এসে হিন্দুরীতি মেনে ‘কমলা’ নাম হয় লরেনের।  তাঁকে এই নামে দীক্ষিত করেছেন স্বামী কৈলাসনন্দজী’।  সে সময় তাঁর সঙ্গে ছিলেন স্বামী কৈলাসনন্দ গিরি মহারাজ সহ নিরঞ্জনী আখারার আরও ভক্ত এবং সন্ন্যাসীরা। স্টিভ জবসের স্ত্রী লরেন পাওয়েল ৪০ জন সদস্যেকে সঙ্গে নিয়ে প্রয়াগরাজে আসেন। এখানে তিনি মহাকুম্ভের আচার-অনুষ্ঠানে অংশগ্রহণ করবেন।

আরও পড়ুন: যদি হারিয়ে যাই! লাল ফিতে বাধা দু’হাতের চুরির সঙ্গে, মহাকুম্ভে এইভাবেই দুই বোন

জানা গেছে সনাতন ধর্মের প্রতি গভীর বিশ্বাস রয়েছে ৬১ বছর বয়সি লরেন পাওয়েলের। ভারত এবং কুম্ভে এটি তাঁর দ্বিতীয় সফর। মহাকুম্ভের সময়, ভক্তরা গঙ্গা, যমুনা এবং সরস্বতী নদীর সঙ্গমস্থলে স্নান করার জন্য সমবেত হবেন।

জার্মানি, আফ্রিকা, ব্রাজিলের মতো বিশ্বের নানান দেশ থেকে ভক্তরা এই মহাকুম্ভ মেলায় শামিল হয়েছেন।

উত্তরপ্রদেশের প্রয়াগরাজে আজ থেকে শুরু হয়েছে মহাকুম্ভ মেলা। ২৬ ফেব্রুয়ারি পর্যন্ত। আগামী ছয় সপ্তাহ ধরে ভক্তরা বিভিন্ন আচার অনুষ্ঠান পালন করবেন। রাম ভজন এবং জয়ধ্বনিতে মুখরিত হয়ে উঠেছে মহাকুম্ভ মেলা।

দেখুন অন্য খবর: